ایسرائیل-ین شرقی قودس ده داخیل اولماقلا، ایشغال آلتیندا اولان فیلیسطین تورپاق‌لاریندا غیری -قانونی یاشایش منطقه‌لرینی "درحال و تامامیله" دایاندیرماسینی طلب ائدن قعطنامه بیرلشمیش میللت‌لر تشکیلاتی‌نین گوونلیک شوراسیندا سس وئرمه‌یه چیخاریلا‌جاق.
دیپلوماتیک منبع‌لردن آلینان معلوماتا گؤره، بو گون یئرلی واختلا 15.00-دا ( تورکیه واختی ایله 23.00) بیرلشمیش میللت‌لر تشکیلاتی‌نین گوونلیک شوراسیندا سس وئرمه‌یه چیخاریلا‌جاق لاییحه متنی ایسرائیل-ین یاشاییش منطقه‌لری‌نین قانونی اولمادیغی، اولوسلار آراسی حقوقو پوزودوغو، ایکی دؤولت‌لی حلین و عدالتلی، قالیجی هرطرفلی باریش‌ین الده ائدیلمه‌سی‌نین قارشی‌سیندا بؤیوک بیر مانعه تشکیل ائتدیگی باره‌ده فیکیرلری احتیوا ائدیر.
ایندییه قدر بیرلشمیش میللت‌لر تشکیلاتی‌نین گوونلیک شوراسیندا ایسرائیل-ه یؤنه‌لن تنقیدلره قارشی اولان، لاکین غیری-قانونی یاشاییش منطقه‌لرینی ده تنقید ائدن آمریکا پرزیدنتی باراک اوبامانین وظیفه مدتی‌نین سونونا دوغرو هانسی آددیم‌لاری آتاجاغی ماراق موضوعسودور.
